

**Бадамша ауылдық округінің Кемпірсай станциясындағы көшелерге атау беру туралы**

Ақтөбе облысы Қарғалы ауданының Бадамша ауылдық округі әкімінің 2009 жылғы 30 қазандағы № 1 шешімі. Ақтөбе облысы Қарғалы аудандық әділет басқармасында 2009 жылғы 4 желтоқсанда № 3-6-92 тіркелді.

      Ескерту. Шешімінің деректемелерінде, атауында және бүкіл мәтіні бойынша "селолық" сөздері "ауылдық" сөздерімен ауыстырылды - Ақтөбе облысы Қарғалы ауданы Бадамша ауылдық округі әкімінің 17.10.2018 № 127 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      Қазақстан Республикасының 2001 жылғы 23 каңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 35 бабына, Қазақстан Республикасының 1993 жылғы 8 желтоқсандағы "Қазақстан Республикасының әкімшілік - аумақтық құрылысы туралы" Заңының 14 бабының 4) тармақшасына сәйкес және тұрғындардың пікірін ескере отырып, Қарғалы ауданының Бадамша ауылдық округінің әкімі **ШЕШІМ ҚАБЫЛДАДЫ:**

      Ескерту. Кіріспе жаңа редакцияда - Ақтөбе облысы Қарғалы ауданы Бадамша ауылдық округі әкімінің 26.07.2019 № 83 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      1.Бадамша ауылдық округінің Кемпірсай станциясындағы көшелерге төмендегідей атаулар берілсін:

      1) Бірінші көшеге- Бөгембай батыр көшесі

      2) Екінші көшеге- Бекет көшесі.

      2. Осы шешімнің орындалуын бақылау Бадамша ауылдық округі әкімінің орынбасары Н.Ғ.Ағытаеваға жүктелсін.

      3. Осы шешім алғашқы ресми жарияланған күннен бастап он күнтізбелік күн өткен соң қолданысқа енгізіледі.

|  |  |
| --- | --- |
| *Бадамша ауылдық округінің әкімі* | *Ж.Оразбаев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК